इससे पूर्व संविधान बचाओ, देश बचाओ महारैली को संबोधित करते हुए बसपा संस्थापक कांशीराम की बहन स्वर्ण कौर ने कहा कि उत्तरप्रदेश की पूर्व मुख्यमंत्री मायावती ने उनके साथ धोखा किया है। उन्होंने लोगों से आवहान किया कि बहुजन संघर्ष दल की सरकार इंजी. फूलसिंह बरैया के नेतृत्व में बनाएं। उन्होंने यह भी कहा कि आप लोगों ने मेरे भाई कांशीराम के नेतृत्व में बाबा साहब अंबेडकर के प्रति आस्था बढी वहीं महापुरूषों को भी आगे बढाया है। संविधान बचाओ, देश बचाओ महारैली को पूर्व विधायक सीएल बरहादिया सहित अन्य नेताओं ने संबोधित किया। इस अवसर पर राष्ट्रीय महासचिव शिवदान मेघवाल, सुबोध पंचोली, जमुनाप्रसाद अहिरवार, एमडी अहिरवार, फूलसिंह कुशवाह, नारायण सिंह बौद्ध आदि मौजूद थे।